Bibi Slippers - 2011-04-26
Een van my heel gunsteling-liedjies van alle tye is Gert Vlok Nel, die nimlike singende digter /digtende sanger, se “Rivier”, waarin hy sing: “Rivier, o rivier, jy’s die diepste woord wat ek ken.” Ek wil nie regtig diep raak nie, eintlik net bietjie “brag” oor my onlangse riviervakansie. Ek het vir vyf dae op die Oranjerivier gaan roei. Dit was heerlik, ten spyte van die effense onlus op onse kano. Ek was heeltyd in die moeilikheid omdat ek kwansuis nie my spaan diep genoeg in die water druk nie, dis nou aldus my boot-genoot wat al die harde werk blykbaar byna alleen verrig het. Ek pleit bewusteloos. Andersins geokkupeer. Aandag afleibaar. Verlei deur ’n prentjie. Verdiep in ’n digbundel. Of eerder: ’n prentjie voor op ’n digbundel.
Ek blameer vir Antjie Krog en Melt Myburgh. Dis hulle skuld dat ek nie hard genoeg geroei het nie. Ek het my verstaar aan die omgewing en gewonder oor hoe hierdie wêreld so verskillend woord geword het in twee verskillende digters se monde.
Terug by die huis lees ek hulle verse oor riviere, en wil almal wat dit nog nie gelees het nie aanmoedig om so gou moontlik so te maak. En dié wat dit reeds ken kan gerus terugkeer na die twee rivierboeke toe – ’n mens kan immers nooit twee maal in dieselfde rivier inloop nie.
Lees meer op LitNet
Lees ’n resensie van Oewerbestaan hier.
Lees ’n bespreking van Kleur kom nooit alleen nie op OuLitNet.
Lees Marlies Taljard se artikel oor Kleur kom nooit alleen nie op LitNet Akademies.
Lees meer oor Antjie Krog hier.
Lees vroeë verse van Melt Myburgh op OuLitNet.
Lees Antjie Krog se bydrae tot LitNet se destydse “vonkverse”-projek.
Terwyl ek aan die roei was, het die bydraes ingestroom, en die volgende gedigte het die afgelope week op PoësieNet en PoetryNet verskyn:
Brahman – Johann de Lange
Every day – Heidi Henning
Skroot – Jan-Ben Rothmann
Drie vertalings van Baudelaire: "Ergernis," "Humeurigheid" en "Neerslagtigheid" – Michael du Plessis
Hale Tsehlana het die gedig “Before poetry was hip” deur Khanyisile Magubane ingestuur. Hale het dit by die SLiP-geleentheid (waaroor ek verlede keer geskryf het) voorgelees.
Lees hier een van Hale se eie verse, “Untying the knots”.